ফের ট্রাম্পের ক্যাবিনেটে ভারতীয় বংশোদ্ভূত

ওয়েব ডেক্স: মার্কিন যুক্তরাষ্ট্রের (America) নব নির্বাচিত প্রেসিডেন্ট ডোনাল্ড ট্রাম্পের (President Donald Trump) ক্যাবিনেটে ভারতীয় বংশোদ্ভূতের ভিড়। কাশ্যপ প্রমোদ প্যাটেল ও জয় ভট্টাচার্যের পর ট্রাম্পের টিমে নাম লেখালেন কুশ দেশাই (Kush Desai)। হোয়াইট হাউস সূত্রে খবর, ট্রাম্পের ডেপুটি প্রেস সেক্রেটারি হলেন আমেরিকার প্রাক্তন এই সাংবাদিক।

আরও পড়ুন: মেক্সিকো উপসাগরের নাম বদলে দিলেন ট্রাম্প!

ডেপুটি প্রেস সেক্রেটারি পদ পাওয়ার পর কুশ নিজেও এক্স হ্যান্ডেলে জানিয়েছেন খবর। এর আগে কুশ রিপাবলিকান ন্যাশনাল কোনভেনশনের ডেপুটি কমিউনিকেশন ডিরেক্টর পদে কাজ করেছেন। রাজনীতির ময়দানে জনসংযোগের তাঁর পাণ্ডিত্য। একটা সময় রিপাবলিকান পার্টির ন্যাশনাল কমিটির রিসার্চ অ্যানালিস্টেরও কাজ করেছেন। ট্রাম্পের দলে পেনসিলভেনিয়া কমিউনিকেশন ডিরেক্টর পদও সামলেছেন কুশ।

আমেরিকাবাসী হলেও গুজরাটি ভাষায় সাবলীল তিনি। আমেরিকার ডার্থ মাউথ কলেজ থেকে আর্টস নিয়ে স্নাতক তিনি। পাশাপাশি জেমস ও ফ্রিডম্যান প্রেসিডেন্সিয়াল রিসার্চ স্কলারশিপে সম্মানিত।