অবৈধ অভিবাসন রুখতে সীমান্তে ১৫০০ সেনা মোতায়েন ট্রাম্পের

ওয়েব ডেক্স: অবৈধ অভিবাসন ঠেকাতে তৎপর ট্রাম্প (Donald Trump)। অনুপ্রবেশ রুখতে মেক্সিকোর (Maxico) দক্ষিণ সীমান্তে ১৫০০ সেনা মোতায়েন করেছে আমেরিকা (United States)। হোয়াইট হাউসের তরফ থেকে একটি ভিডিও প্রকাশ করা হয়েছে। দেখা যাচ্ছে, সীমান্ত পৌঁছে দেওয়া হচ্ছে মার্কিন ট্যাঙ্ক, হেলিকপ্টার। ক্যাপশনে লেখা, মার্কিন মেরিন কর্পস সিবিপিকে (কাস্টমস অ্যান্ড বর্ডার প্রোটেকশন) সীমান্তে আমেরিকাকে রক্ষার মিশনে সাহায্য করছে।

আরও পড়ুন: অবৈধ প্রবেশের পরিণতি হবে গুরুতর, মসনদে বসেই বিরাট ঘোষণা ট্রাম্পের

আমেরিকার প্রতিরক্ষা মন্ত্রক ২২ জানুয়ারি এক বিবৃতিতে জানায়, নয়া প্রেসিডেন্টের কার্যকরী আদেশে স্বাক্ষর করার ৩৬ ঘণ্টার মধ্যে ১০০০ জন নৌসেনা মোতায়েন করা হয়েছে। শপথ গ্রহণের পর প্রথম ভাষণে প্রেসিডেন্ট ট্রাম্প মেক্সিকো সীমান্তে জরুরী অবস্থা জারি করেন ও সেনা মোতায়েন শুরু করেন।

প্রতিরক্ষা মন্ত্রকের বিবৃতি অনুযায়ী, সীমান্তে ১০০০ সেনা ও ৫০০ জন নৌসেনা মোতায়েন রয়েছে। স্থানীয় সংবাদমাধ্যম সূত্রে খবর, কাস্টমস অ্যান্ড বর্ডার প্রোটেকশন (ফোর্স) পাঁচ হাজার জনেরও বেশি মানুষকে ফেরত পাঠানোর জন্য এয়ারলিফ্ট সুবিধা প্রদান করবে। রিপোর্ট অনুযায়ী, ৫৩৮ অবৈধ অভিবাসী অপরাধীকেও নির্বাসিত করা হয়েছে।